Foto: REUTERS / Carlos Garcia Rawlins Venesuela muxolifati yangi norozilik namoyishlari o‘tkazilishini e’lon qiladi, dedi milliy assambleya rahbari Xuan Guaydo. "Yaqin kunlarda gumanitar yordam izlash yo‘lida bizni butun Venesuela xalqi qo‘llab-quvvatlashini so‘raymiz", - dedi Guaydo. "Kelinglar, yana qasamyod qilamiz. O‘ng qo‘limizni ko‘tarib, Venesuelaga sodiq venesuelaliklar uzurpatsiyaga chek qo‘yilmagunigacha, o‘tish hukumati tuzilmagunicha va erkin saylovlarga qadar ko‘chalarda qolishga qasamyod qilamiz", - dedi Guaydo. U navbatdagi norozilik namoyishlari 12 fevralda o‘tkazilishini ma’lum qildi. Ikkinchi fevral kuni mamlakat bo‘ylab prezident Nikolas Maduro tarafdorlari va muxolifat mitinglar o‘tkazdi.